Present de subchuntivo

O present de subchuntivo tien diferents funcions en as luengas neolatinas, encara que no siempre son coincidents en todas. Puet expresar probabilidat, expresar deseyo u orden, oracions subordinadas negativas dezaga d'os verbos "creyer", "pareixer", "pensar", oracions con chudicio de valor u obligación, cuan o verbo principal influi en l'acción d'o verbo subordinau, dezaga d'as locucions conchuntivas "antes que", "pa que", y "sin que", oración subordinada d'acción que encara no ha rematau y introducida por "cuan", "dimpués que" y "dica que", oracions concesivas con conchuncions u locucions conchuntivas como "encara que", "maguer" y oracions modals con as conchuncions "como" y "cuanto".

 Present de subchuntivo en aragonés 

 persona  1ª Conchugación 2ª Conchugación 3ª Conchugación 1ª Sing. Aduye Deba Parta 2ª Sing. Aduyes Debas Partas 3ª Sing. Aduye Deba Parta 1ª Plur. Aduyemos Debamos Partamos 2ª Plur. Aduyetc Debaz Partaz 3ª Plur. Aduyen Deban Partan

Os usos d'o present de subchuntivo en aragonés son pareixius a los usos d'o present de subchuntivo en atras luengas neolatinas, pero ye un poquet menos corrient porque bi ha oracions subordinadas d'as que o verbo principal influi en o verbo subordinado que se resuelven con o infinitivo y no con o subchuntivo. Ye o caso d'as oracions con o verbo caler.

 Present de subchuntivo en francés 

O present de subchuntivo francés se forma con as desinencias -e, -es, -e, -ions, -iez, -ent sobre a radiz. 
 persona 1ª Conchugación 1ª Sing. Chante 2ª Sing. Chantes   3ª Sing. Chante 1ª Plur. Chantions  2ª Plur. Chantez   3ª Plur. Chantent

En o caso d'os verbos irregulars a radiz d'o present de subchuntivo coincide con a d'a tercera persona en plural d'o present d'indicativo.

 persona 1ª Conchugación 1ª Sing. mette 2ª Sing. mettes   3ª Sing. mette 1ª Plur. mettions  2ª Plur. mettiez   3ª Plur. mettent

En francés o subchuntivo se fa servir pa expresar obligación, voluntad, necesidat, deseyo, espera, preferencia, dubda u sentimiento.
Preferencia, deseyo (seguindo a verbos como vouloir, demander, souhairer, préferer): 
Je voudrais qu'il fasse beau demain. 
Sentimiento (seguindo a verbos como aimer, être heureux, avoir peur): 
Je suis heureux qu'il vienne.
Dubda (seguindo a verbos como douter): 
Je doute qu'il fasse beau demain.

A estructura mes frecuent con subchuntivo ye il faut que, que indica una obligación personal a diferencia d'una obligación cheneral, que s'expresa con un infinitivo:
Il faut que je mange tôt.
Il faut manger pour vivre.

Categoría:Tiempos verbals